Kani waa maqaal ku saabsan gobolka Awdal. Boqortooyadii hore ee deegaanka Awdal fiiri Adal. Awdal waa gobol ku yaalo Galbeed ka dalka Somaliland. Awdal waxay ka go'day gobolka Woqooyi Galbeed ayna noqotay gobol 1984. . Dhinaca bariga waxay xuduud la leedahay Maroodi Jeex iyo saaxil Dhinaca GalbeedKa waxay xuduud la leedahay Jabuuti , koonfurta waxay xuduud la leedahay Itoobiya iyo Dhinaca woqooyiga neh Gacanka Cadmeed. Gobolka waxaa ku nool dad lagu qiyaasey 673,263 oo qof. Gobolku wuxuu ka kooban yahay afar degmo Boorama oo ah xarunta gobolka, Baki ,Lughaya , iyo Saylac. Gobolkan waa gobol taariikh dheer leh oo xadaarad suldaanimo, boqortooyo iyo ismaamul dheer soo lahaa mudo aad u dheer. Boqortooyada Adal waxay ka mid tahay awooodihii ugu caansanaa ee ka soo talin jirey gobolka Awdal. Awdal waxaa magaalo madax u ah caasimada Boorama, oo ah magaalada ugu weyn gobolka. Gobolkan waa gobolada ugu horumarsan woqooyiga gaar ahaan woqooyi galbeed, xag dhaqaale, waxbarsho, diineed iyo isgaadhsiineedba. Gobolkani waxa uu ka koobanyahay shan degmo oo kala ah Boorama Baki Lughaya Saylac Dilla Quljeed Boon Xariirad Weeraar Jirjir Cali Xaydh Bus Siimodi Goroyo cawl Abuqees Garboraaxo Gobolka Awdal waxaa si khaas ah u dega beelaha Gadabuursi, sidoo kale loo yaqaano Samaroon kuwaasi oo ka tirsan beelweynta Dir.